Doppleschwand
Dopplischwand (amtlech Doppleschwand) esch e politischi Gmeind im Wahlkreis Äntlibuech im Kanton Lozärn, Schwiiz.

Geografi 
Dopplischwand liid uf ere Terrasse zwösche Grosser Fontanne ond Chliiner Ämmi im untere Äntlibuech. Zue dr Gmeind ghöred ou na d Wiiler Gober, Holz ond Oberhüseren. Vo dr Gmeindsflechi send 55,5 % Landwirtschaftlechi Flechi, 36,3 % Waud, 5,5 % Sidligsflechi ond 2,7 % süschtigi Flechi. Nachbergmeinde vo Dopplischwand send Äntlibuech, Hasli, Romoos ond Wouhuuse.

Gschicht 
Dopplischwand esch zom erschte Mau gnamsed worde im Jahr 1275 aus Towenswande ond Togelswande.

Bevölkerig 
Quälle: Bundesamt für Statistik 2005

Dr Uusländeraateil esch 2014 bi 4,8 % gläge.

Religion 
94,9 % vo dr Iiwooner send im Jahr 2000 römisch-katholisch gsii, 2,1 % evangelisch-reformiert.

Politik 
Bi dr Nationauraatswahle 2015 hät s das Ergebnis gää: BDP 0,7% , CVP 42,0% , FDP 13,7% , GLP 0,4% , GP 0,9% , SP 1,6% , SVP 39,6% , Süschtigi 1,2%.

Dr Gmeindspräsident vo Dopplischwand esch dr Stefan Dahinden (SVP) (Stand Februar 2023).

Wirtschaft 
D Arbetslosigkeit esch im Jahr 2011 bi 0,6 % gläge.

Sprach ond Dialäkt 
Bi dr Volkszellig 2000 hend vo dr 653 Iiwohner 97,7 % Dütsch aus Houptsprach aagää ond 2,3 % anderi Sprache.

Z Dopplischwand redt mer en Dialäkt, wo scho ganz naach am Bärntütsch isch.

Bouwärch 
 Chile St. Nikolaus (1860-1864, nöugotisch)
 Bruneggkapell, Oberhüsere (1809)

Literatur 
 Heinz Horat: Die Kunstdenkmäler des Kantons Luzern, Neue Ausgabe I: Das Amt Entlebuch. Hrsg. von der Gesellschaft für Schweizerische Kunstgeschichte GSK. Bern 1987 (Kunstdenkmäler der Schweiz Band 80). ISBN 3-7643-1900-3. S. 29–46.
 Leo Wigger: Doppleschwand im Entlebuch. Doppleschwand 1991.

Weblink 

 www.doppleschwand.ch

Fuessnote 

Ort (Kanton Lozärn)